जमीन माफियाओं से अपनी जमीन बचाए, जंगल कटने से रोके, कला संस्कृति तथा भाषा बचाए, भूख से मरते लोगों को बचाए या उपनिवेशवादी, पूंजीवादी सामाजिक अस्तित्व रक्षा के लिए संघर्ष करें ! क्या करें वह ? इन सवालों का प्रभाव विस्तार आदिवासी समाज को किस तरफ ले जा रहे हैं या ले जा सकते हैं, इससे अगाह करना आदिवासी रचनाकारों के लिए एक महत्वपूर्ण चुनौती है। जिन सवालों से यह देश जूझ रहा है,उन सभी सवालों से आदिवासियों को लड़ना पड़ रहा है, साथ ही उन्हें अस्तिव के लिए संघर्ष करना पड़ रहा है। चैतरफा संघर्ष में घिरे आदिवासी समाज का मार्गदर्शन करना ही आदिवासी लेखकों और कलाकारों का कर्तव्य है। हासा, भाषा और संस्कृति के समक्ष उत्पन्न संकट से चिंतित रहते थे। उस मुलाकात में अपनी कविता पूरे आत्मविश्वास से लवरेज होकर सुनायी। श्री टुडू ने संताली सांस्कृतिक परिषद् रांची, संताली साहित्य परिषद् दुमका से जुड़कर संताली साहित्य संस्कृति के संवद्धन में अहम् भूमिका अदा की और इन संस्थाओं के महत्वपूर्ण पदों को सुशोभित किया। सूचना एवं जनसम्पर्क विभाग में अपने कार्यकाल के दौरान ग्रामीण क्षेत्र के प्रशासन तथा आदिवासियों के बीच तादातभ्य स्थापित करने, आदिवासियों के बीच शिक्षा का प्रसार एवं जन जागरण करने जिला प्रशासन की मदद से विकास योजनाओं को कार्यान्वित कराने में अहम् भूमिका अदा की। भागलपुर एवं संताल परगना के आदिवासियों के बीच सामाजिक चेतना विकसित करने एवं शिक्षा प्रसार हेतु अपनी 5 एकड़ एकड़ निजी जमीन देकर स्कूल भवन का निर्माण कराया। जमीन शिक्षा जिस पर बना सरकारी उच्च विद्यालय उनके गहरे सामाजिक सरोकारों की कहानी कह रहा है। इनकी कार्यक्षमता को देखते हुए बिहार सरकार द्वारा इन्हें पांच वर्षों के लिए नई दिल्ली स्थित नृत्य संगीत नाटक एकेडमी का सदस्य भी मनोनित किया गया। यत्र-तत्र विखरे आदिवासी लोक नर्तकों की खोज, इन्हें संगठित करने, संरक्षण देने और मंच पर लाने की दिशा में अहम् भूमिका निभायी। उम्र के इस पड़ाव में भी वे थके नहीं थे, वन प्रांतरों में छिपे लोक संस्कृति के नए-नए अध्यायों को तलाशते रहे। जन जातीय संस्कृति के विभिन्न पहलुओं के अध्ययन और समस्याओं के संदर्भ में उनका दृष्टिकोण स्पष्ट रहा। जनजातियों के सवाल पर अलग राज्य झारखण्ड का गठन हो गया और इसके पंद्रह साल होने को हैं। चित्तू टुडू अपने आदिवासी बहुल गांव बिहार के साहू पोखर में ही अपना जीवन गुमनामी में विता रहे थे। उम्र के इस पड़ाब में अपनी कविता गढ़ते और मिलनेवाले लोगों को सुनाते। जब हालात की चर्चा होती तो कहते जल जंगल और जमीन को मसला एक महत्वपूर्ण मसला है। विकास में इन्हें सहभागी बनाने की जरूरत है, न कि इन्हें उजाड़ा जाय। वहरहाल चित्तू टुडू का आदिवासी मन स्वांतः सुखाय अपने विचारों की राह में एकला चलों के सिद्धान पर चलायमान रहे। आज जब सरकार तथा जनता के बीच की दूरियाँ निरंतर बढ़ती जा रही है और जन जातीय संस्कृति उपेक्षा भाव से ग्रसित हो रही है तो ऐसी परिस्थति में पद्म श्री चित्तू टुडू के जनोन्मुखी अनुभवों और विचारों की मदद से जन जातीय समुदाय में संवाद की प्रक्रिया को और भी प्रभावी बनाया जा सकता था, पर इसकी जरूरत न तो जन जातीय समुदायों को तथा कथित विकास के पथ पर अग्रसर करने वाले अनुदान भोगी संगठनों को। जब उन्हें पता चला कि झारखंड की झांकी को गणतंत्र दिवस में दूसरा स्थान मिला है तो खुशी से झूम उठे। उनके काम की कीमत न तो अवकाशग्रहण के बाद झारखंड सरकार ने समझी और न ही बिहार सरकार ने। 13 जुलाई को उन्होंने जीवन की अंतिम सांस ली। अपने जीवन के अनुभव की संपदा को साथ लेते वे चले गये और रह गयी हैं सिर्फ उनकी यादें।